b'\n_START_ARTICLE_\nSikorsky S-42\n_START_SECTION_\nKonstruksjon og utvikling\n_START_PARAGRAPH_\nBasert p\xc3\xa5 en tidligere Sikorsky S-40 som fl\xc3\xb8y i 1931 planla Igor Sikorsky og Charles Lindbergh, som den gang arbeidet som konsulent for Pan American Airways, en ny og st\xc3\xb8rre flyb\xc3\xa5t. I l\xc3\xb8pet av pr\xc3\xb8veflyvningene med S-40 i november tok de forel\xc3\xb8pige planer for en slik flyb\xc3\xa5t form._NEWLINE_Pan Ams president, Juan Trippe, hadde lignende planer for en transatlantisk flyb\xc3\xa5t. Den nye konstruksjonen m\xc3\xa5tte ha drivstoffkapasitet nok til en 3\xc2\xa0000 km lang non-stop flyvning med en marsjfart som langt overskred datidens sj\xc3\xb8fly. Pan Am kontaktet ogs\xc3\xa5 Glenn Martin, men Sikorskys S-42 var f\xc3\xb8rst ute. Martin M-130 var fremdeles ett \xc3\xa5r fra \xc3\xa5 kunne leveres.\n_START_SECTION_\nS-42 i bruk\n_START_PARAGRAPH_\nI alt 10 S-42 ble bygget av Vought-Sikorsky Aircraft Division of the United Aircraft Corporation i Stratford, Connecticut. Prototypen fl\xc3\xb8y f\xc3\xb8rste gang 30. mars 1934.  S-42 er kun blitt brukt av Pan American Airways. Den ble brukt p\xc3\xa5 lange ruter, inklusive de lange rutene San Francisco \xe2\x80\x93 Hawaii, New York \xe2\x80\x93 Bermuda, og Hongkong \xe2\x80\x93 Kina, foruten transatlantisk, New York \xe2\x80\x93 Foynes, Irland. Den ble kjent under navnet Flying Clipper og Pan Am Clipper._NEWLINE_Alle Sikorsky S-42 er enten hugget opp eller blitt \xc3\xb8delagt under havari.'